techiaith/cofnodycynulliad_en-cy huggingface dataset:
English: Well, Chair, where my colleague Alun Davies was speaking from was the fact that, in the devolution era, we have not signed up to new PFI deals. The Member is right that there are 23 historic PFI deals that pre-date devolution, only two of which are actually ones for which the Welsh Government is directly responsible. Indeed, there are examples in Wales already where organisations that embark on PFI deals have come to the conclusion that they would move to other arrangements. So, we do not have a recent history that we have to unravel in the way that it has to be unravelled in other parts of the United Kingdom, and where other arrangements are better made we've also got a track record of seeing those arrangements alter.
Welsh: Wel, Cadeirydd, yr hyn y cyfeiriai fy nghyd-Aelod, Alun Davies, ato yw'r ffaith nad ydym wedi cytuno i gytundebau mentrau cyllid preifat newydd yn ystod y cyfnod ers datganoli. Mae'r Aelod yn llygad ei le fod gennym 23 o gytundebau mentrau cyllid preifat hanesyddol a ddaw o'r cyfnod cyn datganoli, ond nid yw Llywodraeth Cymru ond yn uniongyrchol gyfrifol am ddau ohonynt. Yn wir, ceir enghreifftiau yng Nghymru eisoes lle y mae sefydliadau sy'n ymrwymo i gytundebau mentrau cyllid preifat wedi dod i'r casgliad y byddent yn newid i drefniadau eraill. Felly, nid oes gennym hanes diweddar y mae'n rhaid inni ei ddatod fel y mae'n rhaid ei ddatod mewn rhannau eraill o'r Deyrnas Unedig, a lle y bo'n well gwneud trefniadau eraill, mae gennym hanes blaenorol o weld y trefniadau hynny'n newid hefyd.
English: I fully acknowledge that the record of the Welsh Government is far better than the UK Government's on PFI contracts. Indeed, the total percentage of the unitary charges, the annual repayments, that are going to be made is only 1.7 per cent of the UK total. So, that's a very good thing. But there's still a substantial debt that is in gestation for repayment over many years, and reducing the costs of those repayments will, on an annual basis, mean that there is more money to spend upon other good things on which the public sector needs to spend. Of the projects that are currently outstanding, there's the A55 from Llandygai to Holyhead; the capital value of that was £100 million. There's the Lloyd George Avenue and Callaghan Square development here in Cardiff; the capital value of which was originally £45 million. That's nearly a third of the total outstanding projects by value, on which, for £145 million of capital provided upfront, the repayment costs are nearly £800 million. That's an appalling deal and the sooner we can unravel these contracts the better.
Welsh: Rwy'n llwyr gydnabod bod record Llywodraeth Cymru yn llawer gwell na record Llywodraeth y DU mewn perthynas â chontractau mentrau cyllid preifat. Yn wir, 1.7 y cant yn unig o gyfanswm y DU yw canran cyfanswm y taliadau unedol, yr ad-daliadau blynyddol, a fydd yn cael eu gwneud. Felly, mae hynny'n beth da iawn. Ond mae dyled sylweddol o hyd i'w had-dalu dros nifer o flynyddoedd, a bydd gostwng costau'r ad-daliadau hynny, o flwyddyn i flwyddyn, yn golygu bod mwy o arian i'w wario ar bethau da eraill y mae angen i'r sector cyhoeddus wario arnynt. O'r prosiectau na thalwyd amdanynt ar hyn o bryd, mae'r A55 rhwng Llandygai a Chaergybi; roedd gwerth cyfalaf y prosiect hwnnw'n £100 miliwn. Ceir datblygiad Rhodfa Lloyd George a Sgwâr Callaghan yma yng Nghaerdydd; roedd gwerth cyfalaf gwreiddiol y prosiect hwnnw'n £45 miliwn. Dyna bron i draean o gyfanswm y prosiectau na thalwyd amdanynt o ran gwerth, ac am y £145 miliwn o gyfalaf a ddarparwyd ymlaen llaw, mae'r costau ad-dalu bron yn £800 miliwn. Mae honno'n fargen warthus a gorau po gyntaf y gallwn ddatod y contractau hyn.
English: The Member has accurately identified the two of the 23 schemes that are the direct Welsh Government schemes, and I don't disagree with him in the principle of what he has said, that all these schemes need to be kept under review, so that if it is possible to rearrange things to the advantage of the Welsh taxpayer, we will always be open to doing that. As I said, there are examples of that already happening in Wales. So, we're clearly not inimical to that possibility.
Welsh: Mae'r Aelod yn llygad ei le wrth nodi, o'r 23 cynllun, y ddau sy'n gynlluniau uniongyrchol Llywodraeth Cymru, ac nid wyf yn anghytuno ag ef o ran egwyddor yr hyn a ddywedodd, fod angen cadw'r holl gynlluniau hyn dan adolygiad, er mwyn sicrhau, os oes modd aildrefnu pethau er budd trethdalwyr Cymru, ein bod bob amser yn agored i wneud hynny. Fel y dywedais, mae enghreifftiau o hynny'n digwydd eisoes yng Nghymru. Felly, mae'n amlwg nad ydym yn gwrthwynebu'r posibilrwydd o wneud hynny.
English: I'm very pleased to hear that answer from the Cabinet Secretary. Does he agree with me that the Blair and Brown Governments have a great deal to answer for, for the profligacy with which they entered into such contracts with abandon during those locust years, that although the Welsh Government can pride itself on its performance relatively speaking, the performance of Labour Governments at Westminster has been absolutely abysmal? Eighty four per cent of all the PFI contracts that have even been let were let under Blair as Prime Minister or Brown as Prime Minister. So, the Labour Party has quite a stain on its record.
Welsh: Rwy'n falch iawn o glywed yr ateb hwnnw gan Ysgrifennydd y Cabinet. A yw'n cytuno bod llawer iawn gan Lywodraethau Blair a Brown i ateb drosto, am eu hafradlonedd yn cytuno'n ddi-hid i gontractau o'r fath yn ystod y blynyddoedd anodd hynny, ac er y gall Llywodraeth Cymru ymfalchïo yn ei pherfformiad mewn cymhariaeth, fod perfformiad y Llywodraethau Llafur yn San Steffan wedi bod yn hollol anobeithiol? O'r holl gontractau mentrau cyllid preifat a luniwyd, cafodd wyth deg pedwar y cant ohonynt eu llunio pan oedd Blair yn Brif Weinidog neu Brown yn Brif Weinidog. Felly, mae gan y Blaid Lafur staen go fawr ar ei record.
English: Well, Llywydd, 'Aliae gentes, aliae mores', where other people are responsible for the decisions they made in the circumstances in which they made them. Here in Wales, we faced those same decisions from the very beginning, we took a different view, but the nature of the problem that we were seeking to address may have been different as well.
Welsh: Wel, Llywydd, 'Aliae gentes, aliae mores', lle y mae pobl eraill yn gyfrifol am y penderfyniadau a wnaethant o dan yr amgylchiadau y cawsant eu gwneud ganddynt. Yma yng Nghymru, wynebwyd yr un penderfyniadau gennym o'r cychwyn cyntaf, fe edrychom ni ar bethau o gyfeiriad gwahanol, ond efallai fod natur y broblem y ceisiem fynd i'r afael â hi yn wahanol hefyd.
English: I'm very intrigued by this new broad front that's emerging between John McDonnell and Neil Hamilton; I never thought I'd live to see the day, quite frankly. But, Chair, could I just delve a little bit deeper? I was very interested and listening intently to what the finance Secretary was saying. In the wake of the shadow chancellor's announcement about bringing these projects back inside the public sector, is it now Labour Party policy in Wales, and therefore of this Government, to bring those existing PFI projects in Wales back in-house, and therefore onto the Welsh Government's balance sheet in the event of the election of a Labour Government in Westminster?
Welsh: Mae gennyf gryn ddiddordeb yn y tir cyffredin newydd hwn sy'n ymddangos rhwng John McDonnell a Neil Hamilton; nid oeddwn yn meddwl y byddwn yn byw i weld hynny, mewn gwirionedd. Ond Cadeirydd, a gaf fi balu ychydig yn ddyfnach? Roedd gennyf gryn ddiddordeb, a bûm yn gwrando'n astud ar yr hyn a ddywedodd yr Ysgrifennydd cyllid. Yn sgil cyhoeddiad canghellor yr wrthblaid ynglŷn â dod â'r prosiectau hyn yn ôl i'r sector cyhoeddus, ai polisi'r Blaid Lafur yng Nghymru bellach, ac felly polisi'r Llywodraeth hon, yw dod â'r prosiectau mentrau cyllid preifat presennol yng Nghymru yn ôl yn fewnol, ac felly ar fantolen Llywodraeth Cymru pe bai Llywodraeth Lafur yn cael ei hethol yn San Steffan?
English: Well, Chair, I'll repeat what I've said earlier because it is very important to get the context of this right. The scale of the issue that we face in Wales is of a very, very different order to the scale faced elsewhere, and the recency of PFI schemes that we would have to address is very different as well. There have been only 23 schemes in Wales and very, very little new PFI in the devolution era, and of those 23, 21 of them are not the direct responsibility of the Welsh Government, belonging to local authorities and to the health service. But we are absolutely open to keeping under continual review whether or not those arrangements could be improved and a better deal secured for the taxpayer, and when we have the next Labour Government, then our ability to do that will be much enhanced.
Welsh: Wel, Cadeirydd, rwyf am ailadrodd yr hyn a ddywedais yn gynharach gan ei bod yn bwysig inni gael cyd-destun hyn yn gywir. Mae graddau'r broblem sy'n ein hwynebu yng Nghymru yn wahanol tu hwnt i'r broblem a wynebir mewn mannau eraill, ac mae diweddarwch y cynlluniau mentrau cyllid preifat y byddai'n rhaid inni fynd i'r afael â hwy yn wahanol iawn hefyd. Dim ond 23 cynllun a fu yng Nghymru ac ychydig iawn o fentrau cyllid preifat newydd a fu yn y cyfnod ers datganoli, ac o'r 23 cynllun, nid yw Llywodraeth Cymru yn uniongyrchol gyfrifol am 21 ohonynt gan eu bod yn perthyn i awdurdodau lleol ac i'r gwasanaeth iechyd. Ond rydym yn hollol agored i adolygu'n barhaus a ellid gwella'r trefniadau hynny a sicrhau gwell bargen i'r trethdalwr ai peidio, a phan gawn y Llywodraeth Lafur nesaf, byddwn yn gallu gwneud hynny'n llawer gwell.
English: Could we turn to the present, then? Because the Welsh Government obviously is involved in the use of public-private partnerships, yes, through the mutual investment model involving a minority share held by the Welsh Government, but the majority share, 75 per cent and above, is held by the private sector, using the Government's own language, where 'private partners build and maintain public assets', and where 'the Welsh Government will pay a fee to the private partner, which will cover the cost of construction, maintenance and financing the project.' Similar schemes in Scotland have been described by the Scottish Labour Party as 'PFI by another name'. Indeed, the contract for the new A465 project, which has just been laid, is based on the old NHS PFI standard contract. So, can the Cabinet Secretary say whether it is now Labour Party policy in Wales, and Welsh Government policy, to bring the 75 per cent or so of these projects, which will remain in private ownership, back into public ownership in the event of the election of a Labour Government at Westminster?
Welsh: A gawn ni droi at y presennol, felly? Oherwydd mae'n amlwg fod Llywodraeth Cymru yn gysylltiedig â'r defnydd o bartneriaethau cyhoeddus-preifat, ydy, drwy'r model buddsoddi cydfuddiannol sy'n cynnwys cyfran leiafrifol a ddelir gan Lywodraeth Cymru, ond delir y gyfran fwyaf, 75 y cant ac uwch, gan y sector preifat, gan ddefnyddio ieithwedd y Llywodraeth ei hun, lle y gall partneriaid preifat adeiladu a chynnal asedau cyhoeddus, a lle bydd Llywodraeth Cymru yn talu ffi i'r partner preifat i dalu costau adeiladu, cynnal a chadw, ac ariannu'r prosiect. Disgrifiwyd cynlluniau tebyg yn yr Alban gan Blaid Lafur yr Alban fel 'mentrau cyllid preifat o dan enw arall'. Yn wir, mae'r contract ar gyfer prosiect newydd yr A465, sydd newydd gael ei osod, yn seiliedig ar hen gontract safonol menter cyllid preifat y GIG. Felly, a all Ysgrifennydd y Cabinet ddweud ai polisi'r Blaid Lafur yng Nghymru a pholisi Llywodraeth Cymru bellach fydd dod â'r oddeutu 75 y cant o'r prosiectau hyn a fydd yn parhau i fod mewn perchnogaeth breifat yn ôl i berchnogaeth gyhoeddus pe bai Llywodraeth Lafur yn cael ei hethol yn San Steffan?
English: Well, Dirprwy Lywydd, I have never been anything other than clear that I have an approach to capital spending as the Welsh Government's finance Minister in which my first recourse is always to direct public capital. I'd always rather finance capital projects in that way because that is the cheapest way as far as Welsh taxpayers are concerned. And if I was in the happy position of having sufficient public capital to be able to do all the things that are necessary to secure Wales's future, including the things that we will do through the mutual investment model, then I would prefer to be able to go ahead in that way. When we have the next Labour Government, then we will be in a much better position to do just that. As it is now, I have to plan for the position I am in today, where we will have, in 2019-20, a capital budget £400 million shorter each year than it was a decade earlier, and urgent needs that have to be met. That's the context in which we have had to be more imaginative about the way that we secure capital investment in Wales. If I didn't have to do it, if I had conventional public capital at my disposal with sufficient amounts, then I would always use that first.
Welsh: Wel, Dirprwy Lywydd, rwyf bob amser wedi dweud yn glir mai fy newis cyntaf bob tro, o ran fy ymagwedd tuag at wariant cyfalaf fel Gweinidog cyllid Llywodraeth Cymru, yw cyfalaf cyhoeddus uniongyrchol. Byddai bob amser yn well gennyf gyllido prosiectau cyfalaf yn y modd hwnnw gan mai dyna'r ffordd rataf i drethdalwyr Cymru. A phe bawn yn y sefyllfa braf o fod â digon o gyfalaf cyhoeddus i allu gwneud yr holl bethau sy'n angenrheidiol er mwyn diogelu dyfodol Cymru, gan gynnwys y pethau y byddwn yn eu gwneud drwy'r model buddsoddi cydfuddiannol, byddai'n well gennyf allu parhau yn y ffordd honno. O dan y Llywodraeth Lafur nesaf, byddwn mewn sefyllfa well o lawer i wneud hynny. Fel y mae ar hyn o bryd, mae'n rhaid i mi gynllunio ar gyfer y sefyllfa rwyf ynddi heddiw, lle y bydd gennym, yn 2019-20, gyllideb gyfalaf o £400 miliwn yn llai bob blwyddyn na'r hyn ydoedd ddegawd yn gynharach, ac anghenion pwysig sy'n rhaid eu diwallu. Yn y cyd-destun hwnnw rydym wedi gorfod bod yn fwy dychmygus o ran y ffordd rydym yn sicrhau buddsoddiad cyfalaf yng Nghymru. Pe na bai'n rhaid i mi ei wneud, pe bai gennyf symiau digonol o gyfalaf cyhoeddus confensiynol ar gael at fy nefnydd, buaswn bob amser yn defnyddio hwnnw yn gyntaf.
English: You raise another dimension: the creative asymmetry that sometimes, I think, characterises Labour's policy position, sometimes saying one thing in Westminster or Brighton and another thing in Wales. We did have, I thought, a rather bizarre statement by the Labour leaders of the three largest councils in Wales, where they said they would support strike action by their own council staff against their council against a pay cap that they and their own Labour Government in Wales could lift. So, can the Cabinet Secretary say whether we he will join with his Labour colleagues in saying that he would encourage and support strike action in Wales by public sector workers, or is he prepared to lead by example and lift that pay cap as the Scottish Government has done?
Welsh: Rydych yn nodi dimensiwn arall: yr anghymesuredd creadigol sydd weithiau'n nodweddu safbwynt polisi Llafur, rwy'n credu, gan ddweud un peth yn San Steffan neu Brighton weithiau a dweud rhywbeth arall yng Nghymru. Yn fy marn i, cawsom ddatganiad braidd yn rhyfedd gan arweinwyr Llafur y tri chyngor mwyaf yng Nghymru, lle roeddent yn dweud y byddent yn cefnogi streic gan eu staff cyngor eu hunain yn erbyn eu cynghorau yn erbyn cap cyflog y gallent hwy a'u Llywodraeth Lafur eu hunain yng Nghymru ei godi. Felly, a all Ysgrifennydd y Cabinet ddweud a fydd yn ymuno â'i gyd-aelodau Llafur i ddweud y byddai'n annog ac yn cefnogi streic yng Nghymru gan weithwyr y sector cyhoeddus, neu a yw'n barod i arwain drwy esiampl a chodi'r cap cyflog hwnnw fel y mae Llywodraeth yr Alban wedi'i wneud?
English: Well, Chair, I read very carefully what was said by Labour leaders, and I see that Councillor Andrew Morgan was very clear in saying that his first priority was to avoid strike action, not to encourage strike action; that is our first priority. But he went on to say, as we would say on these benches, that where public sector workers have seen their wages held down year after year after year, and now find themselves going into the eighth and ninth year of austerity, that it is absolutely understandable that people feel that they have to make the impact that that has on their lives apparent to others. Our position in relation to the pay cap is as clear as can be. We say to the UK Government, 'You must lift the pay cap. This is your policy. You are responsible for it. You must lift the pay cap, and you must provide the money that would allow public sector workers in Wales to find their wages increased in line with the value that we attach to the work that they do.'
Welsh: Wel, Cadeirydd, darllenais yr hyn a ddywedodd yr arweinwyr Llafur yn ofalus iawn, a gwelaf fod y Cynghorydd Andrew Morgan wedi dweud yn glir iawn mai ei flaenoriaeth gyntaf ef oedd osgoi streic, yn hytrach nag annog streic; dyna yw ein blaenoriaeth gyntaf ninnau. Ond aeth yn ei flaen i ddweud, fel y byddem yn ei ddweud ar y meinciau hyn, ei bod yn gwbl ddealladwy, pan fo cyflogau gweithwyr y sector cyhoeddus yn cael eu cadw i lawr flwyddyn ar ôl blwyddyn ar ôl blwyddyn, ac o dan fesurau cyni am yr wythfed a'r nawfed flwyddyn bellach, fod pobl yn teimlo bod yn rhaid iddynt dynnu sylw eraill at yr effaith y mae hynny'n ei chael ar eu bywydau. Mae ein safbwynt mewn perthynas â'r cap cyflog mor glir â phosibl. Rydym yn dweud wrth Lywodraeth y DU, 'Mae'n rhaid i chi godi'r cap cyflog. Eich polisi chi yw hwn. Chi sy'n gyfrifol amdano. Mae'n rhaid i chi godi'r cap cyflog, ac mae'n rhaid i chi ddarparu'r arian a fyddai'n caniatàu i gyflogau gweithwyr y sector cyhoeddus yng Nghymru gynyddu'n unol â'r gwerth rydym yn ei roi ar y gwaith y maent yn ei wneud.'
English: I will announce the provisional local government settlement for 2018-19 on 10 October.
Welsh: Byddaf yn cyhoeddi'r setliad llywodraeth leol dros dro ar gyfer 2018-19 ar 10 Hydref.
English: Thank you, Cabinet Secretary. Since 2010, the austerity agenda of the UK Government has seen an overall Welsh Government budget cut by 8.2 per cent. In that time, local government in England has suffered real-term cuts of 25 per cent in their revenue budgets and, conversely, the Welsh Government has limited cuts to local government here to 5 per cent over the same period. We're now in year 8 of the Westminster-imposed austerity and local authorities are under severe budgetary pressure. With further significant cuts to the Welsh Government budget projected over the coming years, what more can the Cabinet Secretary do to help local government to protect key services?
Welsh: Diolch, Ysgrifennydd y Cabinet. Ers 2010, mae agenda cyni Llywodraeth y DU wedi arwain at doriadau o 8.2 y cant i gyfanswm cyllideb Llywodraeth Cymru. Yn y cyfnod hwnnw, mae llywodraeth leol yn Lloegr wedi wynebu toriadau o 25 y cant mewn termau real i'w cyllidebau refeniw, ac i'r gwrthwyneb, mae Llywodraeth Cymru wedi cyfyngu'r toriadau i lywodraeth leol yma i 5 y cant dros yr un cyfnod. Bellach, rydym yn yr wythfed flwyddyn o fesurau cyni wedi'u gorfodi gan San Steffan ac mae awdurdodau lleol o dan bwysau cyllidebol difrifol. Gan y rhagwelir rhagor o doriadau sylweddol i gyllideb Llywodraeth Cymru dros y blynyddoedd i ddod, beth arall y gall Ysgrifennydd y Cabinet ei wneud i gynorthwyo llywodraeth leol i ddiogelu gwasanaethau allweddol?
English: Dirprwy Lywydd, the first thing that this Government did was to provide Welsh local government in the current financial year, partly as a result of our agreement with Plaid Cymru, with a no-cash-cuts budget for the first time in many years. I made it clear - I couldn't have repeated it more often, I think - to local government colleagues that the breathing space that that budget provided needed to be used to plan for tougher times and harder choices that lie ahead. And I have to say that to them because the resources available to the Welsh Government go down every year in this Assembly term, and it is simply the reality with which we have to grapple that if the resources available to us to invest in public services reduce - vitally important public services that local authorities provide - that will have an impact on the budgets we can make available to them. I can assure the Member that in the budget round that I will report on Tuesday of next week, we have worked as hard as we can to protect those services on which people rely, but I would not be sending a message out to colleagues in Wales that had a ring of truth about it if I didn't repeat to them that the years ahead are going to be very challenging.
Welsh: Dirprwy Lywydd, y peth cyntaf a wnaeth y Llywodraeth hon, yn rhannol o ganlyniad i'n cytundeb gyda Phlaid Cymru, oedd darparu cyllideb heb doriadau arian parod yn y flwyddyn ariannol gyfredol i lywodraeth leol yng Nghymru am y tro cyntaf ers sawl blwyddyn. Dywedais yn glir - ni chredaf y gallwn fod wedi ei ailadrodd yn amlach - wrth gydweithwyr llywodraeth leol fod angen defnyddio'r lle i anadlu a ddarperir gan y gyllideb honno i gynllunio ar gyfer adegau anoddach a dewisiadau anoddach yn y dyfodol. Ac mae'n rhaid i mi ddweud hynny wrthynt gan fod llai a llai o adnoddau ar gael i Lywodraeth Cymru bob blwyddyn yn nhymor y Cynulliad hwn, ac os bydd llai o adnoddau ar gael i'w buddsoddi mewn gwasanaethau cyhoeddus - gwasanaethau cyhoeddus hollbwysig a ddarperir gan awdurdodau lleol - y realiti sy'n rhaid inni ei dderbyn yw y bydd hynny'n effeithio ar y cyllidebau y gallwn eu darparu ar eu cyfer. Gallaf roi sicrwydd i'r Aelod ein bod wedi gweithio mor galed ag y gallwn yn y cylch cyllidebol y byddaf yn ei gyhoeddi ddydd Mawrth nesaf, i ddiogelu'r gwasanaethau y mae pobl yn dibynnu arnynt, ond ni fuaswn yn anfon neges o wirionedd at gydweithwyr yng Nghymru pe na bawn yn ailadrodd wrthynt y bydd y blynyddoedd sydd i ddod yn rhai heriol iawn.
English: Cabinet Secretary, I heard your answer to Jayne just now. Further to that, Welsh Government figures reveal that spending on central administration by local authorities is increasing by £11 million this year. Meanwhile, across Wales, budgets for roads and libraries are set to fall by nearly £6.73 million. The central running cost is rising and spending on vital public services is falling. What consideration will the Cabinet Secretary give to this matter when he decides the local government funding settlement for 2018-19, please?
Welsh: Ysgrifennydd y Cabinet, clywais eich ateb i Jayne yn awr. Yn ychwanegol at hynny, dengys ffigurau Llywodraeth Cymru fod gwariant awdurdodau lleol ar weinyddu canolog yn cynyddu £11 miliwn eleni. Yn y cyfamser, ledled Cymru, bydd cyllidebau ar gyfer ffyrdd a llyfrgelloedd yn gostwng bron £6.73 miliwn. Mae costau gweithredu canolog yn cynyddu ac mae gwariant ar wasanaethau cyhoeddus hanfodol yn gostwng. Pa ystyriaeth y bydd Ysgrifennydd y Cabinet yn ei roi i'r mater hwn pan fydd yn pennu setliad cyllid llywodraeth leol ar gyfer 2018-19, os gwelwch yn dda?